钦定古今图书集成/明伦汇编/闺媛典/第334卷 > 严灌夫妻慎氏
## 钦定古今图书集成/明伦汇编/闺媛典/第334卷 > 严灌夫妻慎氏

按《云溪友议》：“慎氏者，毗陵庆亭儒家之女也。《三史》严
灌夫因游彼，遂结姻好，同载归蕲春。经十馀秋，无子
嗣，灌夫乃拾其过而出之，令归二浙。慎氏慨然登舟，
亲戚临流相送，乃为诗以诀灌夫，灌夫览诗毕凄感，
遂为夫妇如初。其诗曰：‘当时心事已相关，雨散云飞
一饷间。便是孤帆从此去，不堪重过望夫山’。”云溪子
曰：“曹叔妻叙《东征》之赋，刘伶室作《诫酒》之辞，以女子
之所能，实其罕矣。”